# Δραστηριότητα: Η Ρύπανση των Υδάτινων Πόρων

Χημικές αναλύσεις για τον έλεγχο της ποιότητας του νερού στον Θεσσαλικό Κάμπο τον Ιανουάριο του 2006 έδειξαν αυξημένες συγκεντρώσεις ορισμένων ουσιών, όπως τα νιτρικά και φωσφορικά ιόντα, που έχουν δυσμενείς επιπτώσεις στην υγεία των ανθρώπων.

Να παρακολουθήσετε προσεκτικά το μικρό βίντεο με τίτλο: «Η Ρύπανση των Υδάτινων Πόρων» και να απαντήσετε στις παρακάτω ερωτήσεις.

Α. Να διερευνήσετε και να προσπαθήσετε να εξηγήσετε τι είδους ουσίες μπορεί να είναι αυτές, από πού προέρχονται και να προτείνετε λύσεις για τη βελτίωση της ποιότητας του νερού.

Β. Να διερευνήσετε και να προσπαθήσετε να εξηγήσετε ποιες άλλες ουσίες ρυπαίνουν το νερό, ποιες είναι οι πηγές τους και ποια μέτρα μπορούν να ληφθούν για την προστασία των υδάτινων πόρων και των οικοσυστημάτων.